== Svenskekrigene ==
Efter forpagtningens udløb hjalp kongen ham frem på anden måde, idet han trods Bredows nu noget fremrykkede alder [[1640]] tog ham i sin tjeneste som [[hofjunker]], [[1641]] gjorde ham til [[jægermester]] og samme år fik ham gift med [[Henrik Vind]]s enke, Margrethe [[Laxmand]] (1611 - 29. januar 1681 på [[Aggersvold]], gift 1. gang 1630 med Henrik Vind, 1594-1633), datter af Peder Laxmand (død tidligst 1611) og Kirsten [[Sparre]] (død 1618), der i [[medgift]] bragte ham [[hovedgård]]en Aggersvold. [[1642]] [[Naturalisation|naturaliseredes]] han derhos som [[Adel i Danmark|dansk adelsmand]] og blev [[1643]] [[oberst]] og chef for det Jyske Regiment. Denne kommando fratrådte Bredow dog året efter, da han blev ansat i den norske hær, som han, efter kongens ordre udnævnt til [[generalmajor]] af [[Hannibal Sehested (rigsskatmester)|Hannibal Sehested]], med stor duelighed førte under [[Torstenson-krigen|krigen]].
Personbillede_savnes Historie